70. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ22/1229 της 11/23 Απρ. 1985 (ΦΕΚ Β΄ 219) Ανακαθορισμός των πάγιων εισφορών υπέρ του ΤΣΑ του άρθρ. 6 του Νόμ. 984/79. Η προβλεπόμενη από την παρ. Ι του άρθρ. 6 του Νόμ. 984/79 πάγια εισφορά υπέρ του ΤΣΑ, όπως αναπροσαρμόστηκε με την ΚΥΑ Φ22/18/83, (ΦΕΚ 53/8-2-1983 τ.Β), ανακαθορίζεται, εκτός της περίπτ. (α) που παραμένει ως έχει, ως ακολούθως: α.Για την έκδοση άδειας κυκλοφορίας κάθε αυτοκινήτου Ι.Χ. δρχ. 2.000. β.Για την έκδοση άδειας κυκλοφορίας κάθε αυτοκινήτου Δ.Χ. δρχ. 6.000. γ.Για την αντικατάσταση ή ανανέωση κάθε άδειας κυκλοφορίας αυτοκινήτου δρχ. 1.500. δ.Για τη χορήγηση επαγγελματικής άδειας ικανότητας οδηγού αυτοκινήτου δρχ. 6.000. ε.Για την επέκταση επαγγελματικής άδειας ικανότητας οδηγού ή για την έκδοση αντιγράφου αυτής δρχ. 900. Η απόφαση αυτή ισχύει από την πρώτη του επόμενου μήνα που ακολουθεί τη δημοσίευσή της στην Εφημερίδα της Κυβερνήσεως. 